**Zápisnica z Výboru SSS pri SAV konaného dňa 26. 4. 2017 v miestnosti č. 515 na Katedre sociológie FF UK.**

**Prítomní:** Rastislav Bednárik, Monika Čambalíková, Karol Čukan, Eva Laiferová, Jozef Matulník, Karol Murdza, Milan Zeman.

**Ospravedlnení:** Martin Fero, Margita Kollárová, Kamil Kardis.

**Program:**

1. Plnenie úloh vyplývajúcich zo zápisnice z ostaného výboru.
2. Uskutočnené akcie sekcií spoločnosti v mesiacoch január až apríl 2017.
3. Informácia o poskytnutí dotácie od SAV na rok 2017.
4. Plánované akcie na druhý štvrťrok 2017.
5. Informácia o plánovaných Česko - Slovenských sociologických dňoch v Ostrave.
6. Rôzne.

**Bod č. 1:**

Predsedaprítomných informoval, že úlohy z minulého výboru sú splnené alebo sa plnia.

* Bol nadviazaný kontakt s Českou sociologickou spoločnosťou ohľadom organizovania Č-S. sociologických dní.
* Doc. Alieva zaslala predsedovi zámysel akcie, ktorú plánuje organizovať k 100. výročiu VOSR, výbor vyslovil predbežný súhlas s podporou tejto akcie.
* Martin Fero musí ešte ujasniť, prečo sme dostali dve faktúry za web stránku.
* Nasledujúci výbor bude pozvaný prof. Ondrejkovič s cieľom informovať výbor o práci sekcii, ktoré vedie.
* Dr. Laiferová bola požiadaná o spracovanie nekrológu o doc. Wagnerovi do pripravovaného čísla Spravodajcu SSS pri SAV.

**Bod č. 2 a 4 :**

Doc. Bednárik konštatoval, že zatiaľ neboli zrealizované žiadne akcie, sú však pripravované dve: jedna je akcia Východoslovenskej pobočky v spolupráci s Olomouckou univerzitou a bude sa zaoberať výskumom v sociálnej práci. Druhá by mala byť akcia Katedry sociológie z UKTF Nitra. Na základe informácií, ktoré o tejto akcii výbor obdržal (podľa pozvánky – ide o prezentáciu monografie), bolo konštatované, že akcia, ktorú katedra plánuje na 3. mája sa nestotožňuje s tým, čo výbor schválil ako požiadavku (a čo bolo uvedené v anotácii akcie) na dotáciu zo SAV na začiatku roka a z tohto dôvodu nebude na túto akciu poskytnutá dotácia. Ak katedra v budúcnosti zorganizuje *seminár* na tému *Etnické a národnostné menšiny na Slovensku*, s tým, že to bude odborný seminár a nie prezentácie monografie, môže byť na túto akciu poskytnutá dotácia. Dôležitou podmienkou je aj to, že o tejto akcii bude informovať dostatočne včas na webovskej stránke spoločnosti.

**Bod č. 3:**

Hospodár prítomných oboznámil, že bola schválená dotácia zo SAV na akcie SSS pri SAV, pričom budú dotované všetky plánované akcie sumou, ktorú schválila Rada vedeckých spoločností a ktorá je cca o 15% nižšia ako bolo požadované.

Výbor informáciu vzal na vedomie a hospodár, R. Bednárik, bol poverený informovať o tejto skutočnosti vedúcich sekcií (organizátorov akcií) s tým, že im pripomenie povinnosť informovať o akcii všetkých členov spoločnosti dostatočne včas, minimálne cestou web stránky SSS pri SAV, aby sa mohli prípadní záujemcovia týchto akcií zúčastniť. V prípade, že tak nebude urobené, výbor si vyhradzuje právo neprideliť finančné prostriedky na takúto akciu, prípade ju krátiť, či inak finančne sankcionovať (neprideliť finančné prostriedky v budúcom roku a pod.)

**Bod č. 5:**

Predseda referoval o Česko - Slovenských sociologických dňoch, ktoré sa uskutočnia v novembri 2017 v Ostrave. Výbor prijal uznesenie informovať členov o podujatí v Ostrave prostredníctvom web stránky, ale aj priamo prostredníctvom  mailov (vykoná M. Fero a tajomníčka – Margita Kollárová). Koordinátorom akcie bude za SSS pri SAV predseda spoločnosti – Karol Čukan. Na akciu bude poskytnutá dotácia, o konkrétnom adresátovi dotácie rozhodne výbor.

**Bod č. 6:**

Výbor hlasovaním jednohlasne prijal medzi riadnych členov spoločnosti Mgr. Marinnu Mrvovú, Mgr. Zuzanu Révészovu a Milana Šmida (ktorých odovzdali prihlášky aj s odporúčaniami od členov spoločnosti)

 Zapísal: Karol Čukan